**Մաուրիսիո Պոչետինո** (իսպ.՝ mauˈɾisjo potʃeˈtino tɾoˈseɾo, մարտի 2, 1972(1972-03-02), Murphy, Santa Fe, Խեներալ Լոպես, Սանտա Ֆե նահանգ, Արգենտինա), արգենտինացի ֆուտբոլային մարզիչ և նախկին ֆուտբոլիստ, ով այժմ ֆրանսիական «ՊՍԺ» ակումբի գլխավոր մարզիչն է։ Որպես ֆուտբոլիստ, հանդես է եկել կենտրոնական պաշտպանի դիրքում։

Նրա ֆուտբոլային կարիերան տևել է 17 տարի, որից 10-ը «Էսպանյոլի» կազմում հանդես է եկել Լա Լիգայում։

Պոչետինոն իր մարզչական կարիերան սկսել է 2009 թվականի հունվարին։

Ակումբային կարիերան
-------------------

Արգենտինայի Մուրֆի քաղաքում ծնված Պոչետինոն իր ֆուտբոլային կարիերան սկսել է «Նյուելս Օլդ Բոյս» ակումբում։ 1994 թվականին Մաուրիսիոն տեղափոխվել է «Էսպանյոլ», որտեղ 6 մրցաշրջան եղել է ակումբի հիմնական կազմում։

2001 թվականի հունվարին Պոչետինոն տեղափոխվեց ֆրանսիական «Պարի Սեն-Ժերմեն», որտեղ կրկին հիմնական կազմում էր։ 2003 թվականին պայմանագիր ստորագրեց նույն երկրի «Բորդո» ակումբի հետ։ Մաուրիսիոն իր ֆուտբոլային կարիերան ավարտել է 2006 թվականին՝ «Էսպանյոլում»։

Միջազգային կարիերան
-------------------

1991 թվականի աշխարհի երիտասարդական առաջնության ժամանակ Մաուրիսիոն Արգենտինայի հավաքականի ավագն էր։ Ընդհանուր առմամբ 4 տարում Արգենտինայի հավաքականում մասնակցել է 20 խաղի, այդ թվում աշխարհի 2002 թվականի առաջնությանը։

Մարզչական կարիերան
------------------

### Էսպանյոլ

2009 թվականի հունվարի 19-ին Մաուրիսիոն մարզչական պայմանագիր ստորագրեց «Էսպանյոլի» հետ։ Մրցաշրջանի կեսից ակումբը ստացավ 18-րդ հորիզոնականում և հաղթելով 8 խաղերից 7-ում, այն ավարտեց 10-րդ հորիզոնականում։

### Սաութհեմփթոն

2013 թվականի հունվարի 18-ին Պոչետինոն տեղափոխվեց Պրեմիեր Լիգա՝ պայմանագիր ստորագրելով «Սաութհեմփթոնի» հետ։ Անգլիայում իր առաջին խաղը «Էվերթոնի» հետ էր, որն ավարտվեց 0-0 հաշվով։ Անգլերենին վատ տիրապետելու պատճառով Մաուրիսիոն մամլո ասուլիսներին ներկայանում էր թարգմանչի հետ։

### Տոտտենհեմ

2014 թվականի մայիսի 27-ին հինգ տարվա պայմանագիր ստորագրեց «Տոտտենհեմ Հոտսպուրի» հետ՝ դառնալով վերջին 12 տարվա ընթացքում լոնդոնյան ակումբի 10-րդ մարզիչը։ Նա «Տոտտենհեմում» բացահայտեց Հարի Քեյնին, Դելե Ալիին և Էրիկ Դայերին, ովքեր Անգլիայի ֆուտբոլի ազգային հավաքականի կազմում կմասնակցեն Եվրո-2016-ին։

Մարզչական վիճակագրությունը
--------------------------

| Ակումբ | Երկիր | Սկիզբ | Վերջ | Արդյունք |
| --- | --- | --- | --- | --- |
| Խ | Հ | Ո | Պ | Տ % |
| Էսպանյոլ | Իսպանիա | հունվարի 19, 2009 | հունվարի 18, 2013 | 168 | 55 | 41 | 72 | 32.73 |
| Սաութհեմփթոն | Անգլիա | հունվարի 18, 2013 | մայիսի 14, 2014 | 61 | 24 | 18 | 19 | 39.34 |
| Տոտտենհեմ Հոտսպուր | Անգլիա | մայիսի 27, 2014 | ներկա | 102 | 53 | 25 | 24 | 51.96 |
| Ընդհանուր | 331 | 132 | 84 | 115 | 39.87 |

*\* Տվյալներն ըստ 2016 թվականի մարտի 17-ի*

Մրցանակներ
----------

### Ֆուտբոլային

Արգենտինա **Նյուելս Օլդ Բոյս**

* Լիբերտադորեսի գավաթի ֆինալիստ - 1992
* Արգենտինայի չեմպիոն **(2)**, 1990/91, 1992

Իսպանիա **Էսպանյոլ**

* Իսպանիայի գավաթակիր **(2)**, 2000, 2006

Ֆրանսիա **ՊՍԺ**

* Ինտերտոտոյի գավաթի հաղթող **(1)**, 2001
* Ֆրանսիայի գավաթի ֆինալիստ **(1)**, 2003

Ծանոթագրություններ
------------------

1. ↑  Enciclopèdia de l'esport català (կատ.) — Grup Enciclopèdia, 2012.
2. ↑  FBref.com(բազմ․)
3. ↑  Արգենտինական ֆուտբոլի տվյալների շտեմարան (իսպ.)
4. ↑  «Պոչետինոն փոխել է ՊՍԺ-ի խաղաոճը». Արխիվացված է օրիգինալից 2021 թ․ մարտի 1-ին. Վերցված է 2021 թ․ փետրվարի 17-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մաուրիսիո Պոչետինո» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · CUP2002.RU · FootballDatabase.eu · L’Équipe · LFP · National Football Teams.com · Soccerbase (խաղացող) · Soccerbase (մարզիչ) · Soccerway · playmarkerstats.com (խաղացող) · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ · AlloCiné · Internet Movie Database |
|  |
| Բառարաններ և հանրագիտարաններ | Մեծ նորվեգական · Munzinger |
|  |
| Չափորոշչային վերահսկողություն | LCCN: no2022004151 · VIAF: 5409154592517643370008 · WorldCat VIAF: 5409154592517643370008 |

 |